ब्राह्मी लिपि प्राचीन भारत मे उपयोग होनेवाली एगो लिपि रहे। ब्राह्मी लिपि वर्तमान भारतीय लिपियन के जननी बा। ई लिपि अब प्रचलन में नइखे। कालान्तर मे एह मे परिवर्तन भईल आ परिणाम स्वरुप वर्तमान मे सभे आर्य आ द्रविड़ लिपियन के उत्पत्ति भईल। भोजपुरी के मूल लिपि कैथीओ (जे के भोज लिपिओ कहल जाला)  के उत्पत्ति ब्राह्मी लिपि से भईल बा। ब्राह्मी आगे अशोका ब्राह्मी आ तमिल ब्राह्मी के रुप मे विकसल। उत्तर, पूर्व आ पश्चिम भारत मे अशोका ब्राह्मी आ दक्षिण भारत मे तमिल ब्राह्मी के विकास भईल। एह लिपि में लिखल अभिलेख अब इतिहास आ पुरातत्व के पढ़ाई आ रिसर्च में इस्तेमाल होला।